Cum a evoluat proiectul primei drone militare românești: de la promisiuni la așteptare
Industria națională de apărare reprezintă un domeniu strategic al economiei menit să contribuie la protecția intereselor esențiale de securitate ale României, iar revitalizarea, modernizarea și dezvoltarea acestui sector vital sunt primordiale. Însă, pașii făcuți de Ministerul Apărării Naționale (MApN) spre îndeplinirea acestui deziderat în ultimii 20 de ani au fost minusculi. Drept dovadă, în spațiul public se vorbește despre producerea primului model de dronă militară românească, însă nivelul discuțiilor nu a fost depășit în practică.